Oudlanddros in hof vir ‘slenter’ | Maroela Media
Vrou in apteek op Joubertina doodgesteek; ma beseer
Mishandelde pitbull dolgelukkig by nuwe eienaar
Oudlanddros in hof vir ‘slenter’
Magriet Botha (55), ŉ afgetrede landdros wat tans as prokureur in Nelspruit praktiseer, het in die stad se streekhof verskyn nadat sy deur die Valke in hegtenis geneem is op aanklagte van bedrog, korrupsie en vervalsing.
Kapt. Dineo Lucy Sekgotodi, woordvoerder van die Valke, het Vrydag gesê Botha is Donderdag deur die Valke se ondersoekeenheid vir ernstige kommersiële misdaad in hegtenis geneem.
“Botha het na bewering valse skuldbeslagorders geskep wat glo deur verskeie landdroskantore, waaronder Nelspruit, Barberton, Malelane, Kabokweni en Tonga, uitgereik is,” het Sekgotodi gesê.
“Die verdagte het glo die stempels van dié landdroskantore vervals om op dokumentasie te gebruik.”
Botha het vermoedelik handtekeninge van slagoffers op die skuldbeslagorders nagemaak en dit aan werkgewers voorgelê wat dan geld van die slagoffers sou aftrek om in haar trustrekening in te betaal.
“Sy het na bewering in 2011 met dié streke begin en nagenoeg R5 miljoen van slagoffers gesteel,” het Sekgotodi bygevoeg.
Botha is ná haar verskyning op waarskuwing vrygelaat op dié voorwaarde dat sy nie met enige van die getuies in verbinding mag tree nie. Sy moet ook die ondersoekbeampte in kennis stel voordat sy Nelspruit wil verlaat.
Die saak is tot 23 Augustus uitgestel vir verdere ondersoek. Die valke het ŉ beroep gedoen op lede van die publiek wat moontlik slagoffers van Botha was, om ao. Mphephethe by 071 481 3295 te bel.
misdaad Mpumalanga Nelspruit valke
Soektog ná sakeman op plaas doodgeskiet is
Mededingingskommissie-hoë in gewapende roof
Dit is die teenoorgetelde van BEE. Blankes kan dit ook doen!
So n merrie! So ry hul die armes in hul peetjie. Gierigheid, die wortel van alle kwaad.
Agter menige ryke, staan n skare armes wat nog armer is. Hulle gaan so aangaan todat die armes bokkerol het om te eet, buiten dalk die rykes?
Sies behoort haar kop in skaamte laat sak. Sies sies sies.
Dis nie ‘n slenter nie. Dis diefstal en bedrog. Noem tog ‘n graaf ‘n graaf! Geen borg geld nie en R5 mil gesteel????